****

**REPUBLIKA HRVATSKA**

**KRAPINSKO – ZAGORSKA ŽUPANIJA**

**OPĆINA KRAPINSKE TOPLICE**

**OPĆINSKO VIJEĆE**

KLASA: 601-01/19-01/001

URBROJ: 2197/03-02-19-3

Krapinske Toplice, 04.04.2019.

Na temelju članka 37. st. 3. Zakona o predškolskom odgoju i naobrazbi (NN br. 10/97.,107/07. i 94/13), članka 33. Statuta Općine Krapinske Toplice (Službeni glasnik KZŽ br. 16/09., 8A/13, 6/14 i 4/18), nakon provedenog i okončanog postupka javnog natječaja, a na prijedlog Upravnog vijeća Dječjeg vrtića Maslačak, Općinsko vijeće Općine Krapinske Toplice na 16. sjednici održanoj 04.04.2019. g. donosi

# R J E Š E N J E

**o imenovanju ravnateljice Dječjeg vrtića Maslačak Krapinske Toplice**

1. Katica Cerovec, VSS diplomirani defektolog odgajatelj predškolske djece, iz Krapinskih Toplica, Nova cesta 6, imenuje se za ravnateljicu Dječjeg vrtića Maslačak Krapinske Toplice, na vrijeme od 4 (četiri) godine, od 01.05.2019.g. od 30.04.2023.g.
2. Ovo Rješenje objaviti će se u Službenom glasniku Krapinsko-zagorske županije.

**O b r a z l o ž e n j e:**

Upravno vijeće Dječjeg vrtića Maslačak Krapinske Toplice raspisalo je natječaj za izbor i imenovanje ravnatelja Dječjeg vrtića Maslačak“ Krapinske Toplice, na mandatno razdoblje od četiri godine. Natječaj je objavljen u Večernjem listu dana 12.02.2019.g.

Upravno vijeće Dječjeg vrtića Maslačak Krapinske Toplice na sjednici održanoj 27.02.2019. g. utvrdilo je da je u roku na natječaj dostavljena jedna prijava i to prijava Katice Cerovec iz Krapinskih Toplica, Nova cesta 6.

U provedenom postupku Upravno vijeće je utvrdilo da kandidat Katica Cerovec u potpunosti ispunjava propisane uvjete za imenovanje ravnatelja.

Slijedom toga Upravno vijeće je utvrdilo prijedlog za izbor i imenovanje ravnatelja te isti uputilo Općini Krapinske Toplice kao osnivaču.

Općinsko vijeće Općine Krapinske Toplice na sjednici održanoj 04.04.2019. g. razmatrajući natječajnu dokumentaciju, kao i prijedlog Upravnog vijeća Dječjeg vrtića Maslačak i mišljenje Odbora za izbor i imenovanja, riješilo je kao u izreci ovog Rješenja.

Pouka o pravnom lijeku:

Protiv ovog Rješenja nije dopuštena žalba, ali se može pokrenuti upravni spor pred Upravnim sudom Republike Hrvatske u roku od 30 dana od dana dostave ove Odluke.

**PREDSJEDNIK OPĆINSKOG VIJEĆA**

**Zvonko Očić, prof.**